****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 21. august 2024 nr 1-13/24/29

Algus kell 16.02, lõpp kell 17.12

**Koosolekut juhatas** Tõnu Juul

**Protokollis** Maria Kuldkepp

**Võtsid osa liikmed**: Itta Arak, Gert Elmaste, Janika Gedvil, Mare Hõbemäe (Teams), Tõnu Juul, Kalle Kivistik (Teams), Kiti Põld, Triinu Tints, Tiit Jürmann, Mati Tuuksam, Heiki Raudla (Teams)

**Võtsid osa asendusliikmed:** Liia Ardel (L. Saareoks asendusliige)

**Puudus:** Lea Saareoks

**Koosolekul viibisid:** linnapea Johan-Kristjan Konovalov, abilinnapea Are Tints, abilinnapea Kalvi Märtin, rahandusameti juhataja Tiina-Mae Kuusik, linnaarengu peaspetsialist Reet Alev, õigusteenistuse juht Margit-Marit Raudsepp, Viljandimaa Ühistranspordikeskuse juhatuse liige Kaupo Kase (Teams)

Koosolek toimus füüsiliselt raekojas ja elektrooniliselt Microsoft Teamsis.

Päevakorra arutelud. Kinnitati järgmine päevakord.

**PÄEVAKORD:**

1. Viljandi linna arengustrateegia 2040+ ja Viljandi linna arengukava aastateks 2024–2029, II lugemine (2024/273-1)

2. Viljandi linna eelarvestrateegia aastateks 2024-2029, II lugemine (2024/277-1)

3. Volituste andmine avaliku liiniveo korraldamise hanke läbiviimiseks (2024/283)

4. Projektitoetuste kord

5. Parkimiskorraldus Viljandi linnas

**PÄEVAKORRAPUNKT NR 1**

**Viljandi linna arengustrateegia 2040+ ja Viljandi linna arengukava aastateks 2024–2029. II lugemine (2024/273-1)**

**KUULATI:**

J.-K. Konovalov - eelnõu eesmärgiks on kehtestada Viljandi linna arengustrateegia 2040+ ja Viljandi linna arengukava aastateks 2024–2029. Viljandi Linnavalitsus vaatas 22.07.2024 istungil üle avaliku väljapaneku jooksul laekunud ettepaneku ning arvestas sellega. Linnavalitsus otsustas 22.07.2024 ja 05.08.2024 istungitel lisada Viljandi linna arengukava aastateks 2024–2029 teksti II lugemiseks muudatused.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna arengustrateegia 2040+ ja Viljandi linna arengukava aastateks 2024–2029 (2024/273-1)“.

**PÄEVAKORRAPUNKT NR 2**

**Viljandi linna eelarvestrateegia aastateks 2024-2029, II lugemine (2024/277-1)**

**KUULATI:**

J.-K. Konovalov - eelnõu eesmärgiks on kehtestada linnavolikogu menetluses oleva määrusega „Viljandi linna arengustrateegia 2035+ ja Viljandi linna arengukava 2024-2029“ kooskõlas olev finantsplaan. Viljandi Linnavalitsus vaatas 22.07.2024 istungil üle avaliku väljapaneku jooksul laekunud ettepaneku ning arvestas sellega. Linnavalitsus otsustas 22.07.2024 ja 05.08.2024 istungitel lisada Viljandi linna eelarvestrateegia aastateks 2024-2029 viidi sisse II lugemiseks muudatused.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna eelarvestrateegia aastateks 2024-2029 (2024/277-1)“.

**PÄEVAKORRAPUNKT NR 3**

**Volituste andmine avaliku liiniveo korraldamise hanke läbiviimiseks (2024/283)**

**KUULATI:**

J.-K. Konovalov – eelnõu eesmärk on anda volitus MTÜ-le Viljandimaa Ühistranspordikeskus hankida Viljandi maakonna avaliku bussiliiniveo hanke osana ka Viljandi linnas sõitva bussiliini nr 7 liinivedu. Hankimise eesmärk on tagada bussiliini kvaliteetne ja efektiivne toimimine.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Volituste andmine avaliku liiniveo korraldamise hanke läbiviimiseks (2024/283)“.

**PÄEVAKORRAPUNKT NR 4**

**Projektitoetuste kord**

**KUULATI:**

Komisjon arutas projektitoetuste hindamise korda, selle puudusi ja võimalikke lahendusi.

**Ettepanek:**

Volikogus osalevatele erakondadele teha ettepanek luua eraldi komisjon kõikide projektitoetuste jagamiseks. Muuta projektitoetuste andmise korda.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 5**

**Parkimiskorraldus Viljandi linnas**

**KUULATI:**

J.-K. Konovalov ja M.-M. Raudsepp vastasid komisjoni liikmete küsimustele seoses parkimiskorralduste muudatustega Viljandi linnas.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Tõnu Juul Maria Kuldkepp

koosoleku juhataja protokollija